90-99 फीसदी छूट के साथ ऑनलाइन रिटेल बाजार में फ्लिपकार्ट का यह एक नये 'युद्ध' का एलान भी है. इसका असर और इसके निहितार्थ बेशक व्यापक हैं लेकिन इसकी चोटें भी गहरी और अदृश्य हैं. फ्लिपकार्ट बाजार में एक नई गतिशीलता और तीव्रता का प्रतीक है. इसमें जड़ता को तोड़ने वाले बाजार मूल्य निहित हैं. ये बाजार की नई धज ही है कि फ्लिपकार्ट ने अविश्वसनीय कीमतों पर चीजें सजा दी हैं. इंटरनेट पर जाइये और इस महाकाय ऑनलाइन सेल पर टूट पड़िए.